Σκηνές από έναν γάμο

***Σκηνές από έναν γάμο*** (σουηδικά: Scener ur ett äktenskap, 1973) είναι ταινία και τηλεοπτική σειρά σε σενάριο και σκηνοθεσία του Ίνγκμαρ Μπέργκμαν.

Η ταινία του Μπέργκμαν είναι η ιστορία αγάπης ενός ζευγαριού σε έξι επεισόδια. Η ταινία γυρίστηκε σε πολύ σύντομο χρονικό διάστημα - μόνο σε τέσσερις μήνες, θεωρείται όμως μια από τις κεντρικές στη φιλμογραφία του Σουηδού σκηνοθέτη. Ήταν τόσο συνεπαρμένος με τη ιστορία του Γιόχαν και της Μαριάννας (τους οποίους έπαιξαν οι αγαπημένοι του ηθοποιοί - Έρλαντ Γιόσεφσον και Λιβ Ούλμαν), που στο τέλος της κινηματογραφικής καριέρας του σκηνοθέτησε και γύρισε τη ''Σαραμπάντα'' (*Saraband*, 2003), όπου μας δείχνει τη ζωή τους μετά από πολλά χρόνια.

Αρχικά γυρίστηκε και προβλήθηκε η τηλεοπτική σειρά (Απρίλιος - Μάιος 1973) και μετά από ένα χρόνο βγήκε η ταινία στη βάση της σειράς (Σεπτέμβριος 1974).

Όπως και πολλές άλλες ταινίες του Μπέργκμαν, το *Σκηνές από έναν γάμο* γυρίστηκε στο στυλ των λεγόμενων ταινιών δωματίου. Μόνο στη αρχή της ταινίας εμφανίζονται οι ήρωες της Μπίμπι Άντερσον, του Γιαν Μάλμσε και της Ανίτας Βαλ. Το υπόλοιπο χρόνο παρατηρούμε στην οθόνη μόνο τη Μαριάννα και το Γιόχαν.

## Υπόθεση

Η ταινία αποτελείται από 6 μέρη, το καθένα από τα οποία περιγράφει τη ζωή και τη σχέση ενός ζευγαριού κατά τη διάρκεια μιας εικοσαετίας. Ο Γιόχαν (Έρλαντ Γιόσεφσον) είναι καθηγητής πανεπιστημίου, και η Μαριάννα (Λιβ Ούλμαν) είναι δικηγόρος με εξειδίκευση στα διαζύγια. Έχουν πετυχημένες καριέρες και ευημερία, και φαίνεται να έχουν και τον τέλειο γάμο.

Μια μέρα όμως καταλαβαίνουν ότι κάτι τους διαφεύγει. Ένα βράδυ υποδέχονται ένα φιλικό ζευγάρι που βρίσκεται στα πρόθυρα του διαζυγίου που σαν να τους δείχνει τη μελλοντική προοπτική τους.

Κούραση, ψέματα, εγωισμός και επιτέλους απιστία οδηγούν τη φαινομενικά ευτυχή οικογένεια στο διαζύγιο. Αλλά πολύ γρήγορα καταλαβαίνουν ότι δεν μπορούν να ζήσουν ο ένας χωρίς τον άλλο, και έτσι ο χωρισμός τους απρόσμενα αναζωογονεί την αγάπη τους.

Στη τελευταία σκηνή της ταινίας βλέπουμε τη Μαριάννα και τον Γιόχαν, ξαναπαντρεμένους και τους δύο, χρησιμοποιώντας την απουσία των συζύγων τους να συναντιούνται κρυφά στο εξοχικό των φίλων.
## Διανομή
* Λιβ Ούλμαν – *Μαριάνα*
* Έρλαντ Γιόσεφσον – *Γιόχαν*
* Μπίμπι Άντερσον – *Καταρίνα*
* Γκούνελ Λίντμπλομ - *Εύα*
* Γιαν Μάλμσε - *Πέτερ*
* Ανίτα Βαλ - *κυρία Πάλμ*
* Μπάρμπρο Χιόρτ αφ Όρνες - *κυρία Γιάκομπι*

## Βραβεία και υποψηφιότητες
### Βραβεία
* **[[1975]] - Βραβείο «[[David di Donatello]]»**
** Καλύτερη ξένη ηθοποιός - Λιβ Ούλμαν
* **1975 - Βραβείο «[[Χρυσές Σφαίρες]]»**
** Καλύτερη ξένη ταινία
* **1975 - Βραβείο NSFC (ΗΠΑ)**
** Καλύτερη ταινία
** Καλύτερη ηθοποιός - Λιβ Ούλμαν
** Καλύτερο σενάριο - Ίνγκμαρ Μπέργκμαν
** Βραβείο καλύτερου δεύτερου γυναικείου ρόλου - Μπίμπι Άντερσον
### Υποψηφιότητες
* **[[1976]] - Βραβείο BAFTA**
** Καλύτερη ηθοποιός - Λιβ Ούλμαν
* **1975 - Βραβείο «[[Χρυσές Σφαίρες]]»**
** Καλύτερη δραματική ηθοποιός - Λιβ Ούλμαν

## Παραπομπές


## Εξωτερικοί σύνδεσμοι

* Σκηνές από έναν γάμο στο IMDb
* Σκηνές από έναν γάμο στο Bergmanorama, ιστοσελίδα αφιερωμένη στο Ίνγκμαρ Μπέργμαν
* Σκηνές από έναν γάμο στην επίσημη ιστοσελίδα του Ίνγκμαρ Μπέργμαν

Κατηγορία:Σουηδικές ταινίες
Κατηγορία:Ταινίες του 1973
Κατηγορία:Ταινίες σε σκηνοθεσία Ίνγκμαρ Μπέργκμαν
Κατηγορία:Σουηδόφωνες ταινίες
Κατηγορία:Ταινίες γυρισμένες στη Σουηδία
Κατηγορία:Χρυσή Σφαίρα Καλύτερης Ξενόγλωσσης Ταινίας